CELEX: 32017D1922
Language: et
Date: 2017-10-16 00:00:00
Title: Nõukogu otsus (EL) 2017/1922, 16. oktoober 2017, Euroopa Liidu nimel võetava seisukoha kohta ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahelise majanduspartnerluslepinguga loodud CARIFORUMi-ELi ühisnõukogus seoses I protokolli IX lisa muutmisega

20.10.2017   
            
            
               ET
            
            
               Euroopa Liidu Teataja
            
            
               L 271/41
            
         NÕUKOGU OTSUS (EL) 2017/1922,
   16. oktoober 2017,
   Euroopa Liidu nimel võetava seisukoha kohta ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahelise majanduspartnerluslepinguga loodud CARIFORUMi-ELi ühisnõukogus seoses I protokolli IX lisa muutmisega
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahelisele majanduspartnerluslepingule (1) (edaspidi „leping“) kirjutati alla 15. oktoobril 2008 ja seda on kohaldatud ajutiselt alates 29. detsembrist 2008.
            
         
               (2)
            
            
               Vastavalt lepingu artikli 229 lõigetele 1 ja 2 võib CARIFORUMi-ELi ühisnõukogu (edaspidi „ühisnõukogu“) võtta vastu otsuseid, mis on siduvad lepinguosaliste ja allakirjutanud CARIFORUMi riikide jaoks, kes peavad võtma nende otsuste rakendamiseks vajalikud meetmed kooskõlas iga lepinguosalise ja iga allakirjutanud CARIFORUMi riigi sise-eeskirjadega.
            
         
               (3)
            
            
               Oma 17. novembril 2017 toimuval neljandal kohtumisel võtab ühisnõukogu vastu otsuse, millega muudetakse lepingu I protokolli IX lisa (edaspidi „IX lisa“), kus on esitatud ülemeremaade ja -territooriumide loetelu.
            
         
               (4)
            
            
               Kolme territooriumi staatuse muutumise tõttu on nimetatud muutmise eesmärk ajakohastada IX lisas esitatud ülemeremaade ja -territooriumide loetelu ning ühtlustada see aluslepingu II lisas esitatuga.
            
         
               (5)
            
            
               Euroopa Liidu lepingu (edaspidi „ELi leping“) artikli 17 lõike 1 kohaselt esindab liitu ühisnõukogus komisjon. ELi lepingu artikli 4 lõike 3 kohaselt toetavad liikmesriigid liidu seisukohta.
            
         
               (6)
            
            
               On asjakohane määrata kindlaks liidu nimel ühisnõukogus vastu võetav seisukoht.
            
         
               (7)
            
            
               Seetõttu peaks liidu võetav seisukoht ühisnõukogus põhinema lisatud otsuse eelnõul,
            
         ON VASTU VÕTNUD KÄESOLEVA OTSUSE:
   Artikkel 1
   Seisukoht, mis võetakse Euroopa Liidu nimel 17. novembril 2017 CARIFORUMi-ELi ühisnõukogu neljandal kohtumisel seoses lepingu I protokolli IX lisa muutmisega, põhineb käesolevale otsusele lisatud CARIFORUMi-ELi ühisnõukogu otsuse eelnõul.
   Artikkel 2
   Käesolev otsus on adresseeritud komisjonile ja liikmesriikidele.
   
      Luxembourg, 16. oktoober 2017
      
         
            Nõukogu nimel
         
         
            eesistuja
         
         F. MOGHERINI
      
   
   
      (1)  ELT L 289, 30.10.2008, lk 3.
   
      EELNÕU
      ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahelise majanduspartnerluslepinguga loodud
      CARIFORUMi-ELi ÜHISNÕUKOGU OTSUS nr …/2017,
      …,
      milles käsitletakse I protokolli IX lisa (ülemeremaad ja -territooriumid) muutmist
      CARIFORUMi-ELi ÜHISNÕUKOGU,
      võttes arvesse ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahelist majanduspartnerluslepingut (edaspidi „leping“), eriti selle I protokolli artiklit 41,
      ning arvestades järgmist:
      
                  (1)
               
               
                  Lepingu I protokollis, milles käsitletakse mõiste „päritolustaatusega tooted“ määratlust ja halduskoostöö viise, on sätestatud, et ülemeremaade ja -territooriumidena käsitletakse protokolli IX lisas loetletud ülemeremaid ja -territooriume.
               
            
                  (2)
               
               
                  Pärast Mayotte'i (1) ja Saint-Barthélemy (2) staatuse muutumist ning pärast nõukogu otsuse 2013/755/EL (ülemeremaade ja -territooriumide Euroopa Liiduga assotsieerimise kohta) (3) jõustumist tuleks ajakohastada lepingu I protokolli IX lisas esitatud ülemeremaade ja -territooriumide loetelu,
               
            ON TEINUD JÄRGMISE OTSUSE:
      Artikkel 1
      Protokolli IX lisa asendatakse käesoleva otsuse lisaga.
      Artikkel 2
      Käesolev otsus jõustub ….
      
         …,
         
            
               CARIFORUMi riikide nimel
            
         
         
            
               Euroopa Liidu nimel
            
         
      
      
         (1)  Nõukogu 11. juuli 2012. aasta otsus 2012/419/EL, millega muudetakse Mayotte'i staatust Euroopa Liidu suhtes (ELT L 204, 31.7.2012, lk 131).
      
         (2)  Nõukogu 29. oktoobri 2010. aasta otsus 2010/718/EL Saint-Barthélemy saare staatuse muutmise kohta Euroopa Liidu suhtes (ELT L 325, 9.12.2010, lk 4).
      
         (3)  Nõukogu 25. novembri 2013. aasta otsus 2013/755/EL ülemeremaade ja -territooriumide Euroopa Liiduga assotsieerimise kohta (ELT L 76, 15.3.2014, lk 56).
   
   
      I protokolli IX LISA
      Ülemeremaad ja -territooriumid
      Käesoleva protokolli kohaldamisel tähendavad „ülemeremaad ja -territooriumid“ Euroopa Liidu toimimise lepingu II lisas osutatud maid ja territooriume, mis on loetletud allpool:
      (Käesolev loetelu ei määra nende maade ja territooriumide staatust ega selle muutumist tulevikus.)
      
                  1.
               
               
                  Ülemeremaad ja -territooriumid, kellel on erisuhted Taani Kuningriigiga:
                  
                              —
                           
                           
                              Gröönimaa.
                           
                        
            
                  2.
               
               
                  Ülemeremaad ja -territooriumid, kellel on erisuhted Prantsuse Vabariigiga:
                  
                              —
                           
                           
                              Uus-Kaledoonia ja sõltkonnad,
                           
                        
                              —
                           
                           
                              Prantsuse Polüneesia,
                           
                        
                              —
                           
                           
                              Saint-Pierre ja Miquelon,
                           
                        
                              —
                           
                           
                              Saint-Barthélemy,
                           
                        
                              —
                           
                           
                              Prantsuse Antarktilised ja Lõunaalad,
                           
                        
                              —
                           
                           
                              Wallis ja Futuna.
                           
                        
            
                  3.
               
               
                  Ülemeremaad ja -territooriumid, kellel on erisuhted Madalmaade Kuningriigiga:
                  
                              —
                           
                           
                              Aruba,
                           
                        
                              —
                           
                           
                              Bonaire,
                           
                        
                              —
                           
                           
                              Curaçao,
                           
                        
                              —
                           
                           
                              Saba,
                           
                        
                              —
                           
                           
                              Sint Eustatius,
                           
                        
                              —
                           
                           
                              Sint Maarten.
                           
                        
            
                  4.
               
               
                  Ülemeremaad ja -territooriumid, kellel on erisuhted Suurbritannia ja Põhja-Iiri Ühendkuningriigiga:
                  
                              —
                           
                           
                              Anguilla,
                           
                        
                              —
                           
                           
                              Bermuda,
                           
                        
                              —
                           
                           
                              Kaimani saared,
                           
                        
                              —
                           
                           
                              Falklandi saared,
                           
                        
                              —
                           
                           
                              Lõuna-Georgia ja Lõuna-Sandwichi saared,
                           
                        
                              —
                           
                           
                              Monteserrat,
                           
                        
                              —
                           
                           
                              Pitcairn,
                           
                        
                              —
                           
                           
                              Saint Helena ja sõltkonnad,
                           
                        
                              —
                           
                           
                              Briti Antarktise ala,
                           
                        
                              —
                           
                           
                              Briti India ookeani ala,
                           
                        
                              —
                           
                           
                              Turks ja Caicos,
                           
                        
                              —
                           
                           
                              Briti Neitsisaared.